ministerstvo práce, sociálnych vecí a rodiny
slovenskej republiky	
Číslo: 2930/2001 – III/11

Materiál na rokovanie vlády
Slovenskej republiky

Dodatok

Odpočet
plnenia úloh uznesení vlády SR č. 363/2001 a 366/2001 k 30. septembru 2001

Podnet:	Obsah materiálu:

na základe uznesenia vlády SR	1. Návrh uznesenia vlády SR
č. 524/2001	    - nové znenie
	2. Predkladacia správa
	3. Aktualizácia odpočtu plnenia
	    úloh uznesení k 30. 10. 2001
	4. Analýza súčasného stavu
	    v oblasti evidencie
	    nezamestnaných
	5. Prílohy

Predkladá:

Peter  M a g v a š i
minister práce, sociálnych vecí
a rodiny Slovenskej republiky

Bratislava 14. novembra 2001

vláda slovenskej republiky

nové znenie

NÁVRH
UZNESENIE VLÁDY SLOVENSKEJ REPUBLIKY
č. .....
z ......

k Odpočtu plnenia úloh uznesení vlády SR č. 363/2001 a č. 366/2001 k 30. septembru 2001

Číslo materiálu:
Predkladateľ: minister práce, sociálnych vecí a rodiny

Vláda

A.	b e r i e   n a   v e d o m i e

A.1 odpočet plnenia úloh uznesení vlády SR č. 363/2001 a 366/2001 k 30. septembru 2001, vrátane jeho aktualizácie k 31. októbru 2001

A.2 analýzu súčasného stavu v oblasti evidencie nezamestnaných a návrh opatrení smerujúcich k tomu, aby v evidencii nezamestnaných boli len občania, ktorí majú záujem pracovať a nemôžu nájsť pracovné uplatnenie

B.	s ú h l a s í

B.1 aby úloha č. 11 prílohy A k uzneseniu vlády SR č. 363/2001 „predložiť na rokovanie vlády SR analýzu súčasného sociálneho systému a navrhnúť opatrenia na zvýšenie motivačných prvkov k hľadaniu a udržaniu si zamestnania“ s pôvodným termínom september 2001 bola presunutá do Plánu hlavných úloh vlády SR na rok 2002

B.2 aby úloha č. 6 prílohy B k uzneseniu vlády SR č. 363/2001 „predložiť na rokovanie vlády SR návrh novely zákona o zamestnanosti“ s pôvodným termínom september 2001 bola presunutá do Plánu legislatívnych úloh vlády SR na rok 2002

B.3 so zmenou zadania úlohy č. 4 prílohy A k uzneseniu vlády SR č. 363/2001 takto:
	„predložiť na rokovanie vlády SR analýzu možností využitia samospráv pri obmedzovaní deformácií trhu práce vo väzbe na zákon č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky“

B.4 so zmenou gestorstva úlohy v opatrení č. 7 uznesenia vlády SR č. 366/2001 takto:
	
							„ Zodpovední: MV SR, MS SR
	Spolupráca: NIP, NÚP, Sociálna poisťovňa a zdravotné poisťovne“

B.5 s návrhom vypustiť opatrenie č. 8 uznesenia vlády SR č. 366/2001 z ďalšieho sledovania s tým, že úloha bude doriešená v rámci opatrenia č. 3 bodu 2 uznesenia vlády SR č. 366/2001

C.	u k l a d á

ministrovi práce, sociálnych vecí a rodiny 

C.1 zapracovať do Plánu hlavných úloh vlády SR na rok 2002 analýzu súčasného sociálneho systému a navrhnúť opatrenia na zvýšenie motivačných prvkov k hľadaniu a udržaniu si zamestnania

							Termín: nadväzne na prípravu Plánu 
  hlavných úloh vlády SR na rok
  2002

C.2 zapracovať do Plánu legislatívnych úloh vlády SR na rok 2002 návrh novely zákona o zamestnanosti

Termín: nadväzne na prípravu Plánu 
legislatívnych úloh vlády SR na
rok 2002

C.3 predložiť na rokovanie vlády SR analýzu možností využitia samospráv pri obmedzovaní deformácií trhu práce vo väzbe na zákon č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky

							Termín: 31. decembra 2001

ministrovi práce, sociálnych vecí a rodiny 
v spolupráci s ministerskou financií, ministrom vnútra a ministrom zdravotníctva

C.4 predložiť na rokovanie Porady ekonomických ministrov a následne na rokovanie vlády SR „Vyhodnotenie kontrolnej činnosti za obdobie máj 2000 – apríl 2001 realizovanej na základe dohody o spolupráci pri koordinácii a výkone kontroly nelegálnej práce“

							Termín: 30. novembra 2001

C.5 pravidelne polročne predkladať na rokovanie vlády SR informačnú správu zameranú na vyhľadávanie a potieranie nelegálnej práce

							Termín: 2 krát ročne (prvý krát za II.
  polrok 2001)

Vykonajú:

	minister práce, sociálnych vecí a rodiny
	ministerka financií
	minister vnútra
	minister zdravotníctva

Predkladacia správa

	Odpočet plnenia úloh uznesení vlády SR č. 363/2001 a č. 366/2001 k 30. septembru 2001 bol prerokovaný na Porade ekonomických ministrov dňa 29. októbra 2001.

	Uvedená porada vyjadrila nespokojnosť s plnením úloh obsiahnutých v predmetných uzneseniach vlády SR, odporučila vláde SR materiál prerokovať a prijať k nemu také uznesenie, ktoré by umožnilo zvýšiť mieru plnenia sledovaných úloh.

	Z týchto dôvodov sa predkladá tento dodatok k odpočtu plnenia úloh uznesení vlády SR k 30. septembru 2001.

	Úloha č. 14 prílohy A k uzneseniu vlády SR č. 363/2001 „predložiť na rokovanie vlády SR analýzu súčasného stavu v oblasti evidencie nezamestnaných“ v termíne august 2001 nebola splnená. Z tohto dôvodu predkladáme analýzu na rokovanie vlády SR ako súčasť tohto dodatku.

	K výhradám PEM z 29. októbra 2001 podávame doplňujúce vysvetlenie v prílohe 1 „zdôvodnenie formy a obsahu predkladaného odpočtu k 30. septembru 2001“ a v prílohe 2 predkladáme na informáciu kópie listov ministra práce, sociálnych vecí a rodiny v súvislosti s úlohou č. 4 prílohy A k uzneseniu vlády SR č. 363/2001 adresované spolunositeľom tejto úlohy, ktorí na tieto nereagovali.

	Vzhľadom na to, že odpočet plnenia úloh uznesení vlády je k 30. septembru 2001, súčasťou dodatku je jeho aktualizácia k 31. októbru 2001. 

	Aktualizácia odpočtu úloh k 30. septembru 2001, ktorá je súčasťou tohto materiálu, sa predkladá z toho dôvodu, že v súčasnosti je už potrebné vykonať odpočet úloh uznesení vlády SR k 31. októbru 2001 (v mesiaci október nebola termínovaná žiadna úloha).

	Nové znenie návrhu uznesenia vychádza z pôvodne navrhovaného, pričom sa pôvodný návrh v bode B.1 na zrušenie úlohy č. 4 uznesenia vlády SR č. 363/2001 upravil na nové znenie tejto úlohy.

	Okrem toho nový návrh uznesenia vlády SR reaguje najmä na závery PEM z 29. októbra 2001 tým, že sa navrhuje založiť pravidelné (polročné) predkladanie informačných správ zameraných na vyhľadávanie a potieranie nelegálnej práce.

Úloha č.
Opatrenie č.	Znenie úlohy, resp. opatrenia	Termín
Gestor	Spôsob plnenia	
				
Uznesenie vlády SR č. 363/2001				
				
Príloha A  				
úloha č. 4	Predložiť na rokovanie vlády analýzu možnosti využitia samospráv pri obmedzovaní deformácií trhu práce.
	september 2001
MPSVR SR
Spolupráca:
MV SR, MVRR SR, ZMOS
	Navrhuje sa zmena zadania úlohy č. 4 prílohy A k uzneseniu vlády SR č. 363/2001 takto:
„predložiť na rokovanie vlády SR analýzu možností využitia samospráv pri obmedzovaní deformácií trhu práce vo väzbe na zákon č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky“, s termínom predloženia do vlády SR do 31. decembra 2001.	
úloha č. 11	Predložiť na rokovanie vlády analýzu súčasného sociálneho systému a navrhnúť opatrenia na zvýšenie motivačných prvkov k hľadaniu a udržaniu si zamestnania.
	september 2001
MPSVR SR, MZ SR	Analýza pôsobenia systému sociálnej ochrany na zamestnanosť a pracovnú motiváciu predstavuje v súčasnosti jeden z kľúčových problémov. Sledovanie vplyvu systému sociálnej ochrany a jeho dopadov na trh práce nie je jednoduché. Samotná povaha systému sociálnej ochrany ako mechanizmu zábezpeky jednotlivca a rodín v prípade určitých sociálnych udalostí (napr. staroba, choroba, pokles príjmu, strata príjmu, narodenie dieťaťa, strata živiteľa atď.) a jeho štruktúra robí realizáciu tejto analýzy z vecného a časového aspektu mimoriadne náročnou.
Súčasný systém sociálnej ochrany pozostáva z troch základných subsystémov:
•	subsystému sociálneho poistenia (dôchodkové, nemocenské, úrazové, zdravotné a poistenie v nezamestnanosti),
•	subsystému štátnej sociálnej podpory (štátne sociálne dávky),
•	subsystému sociálnej pomoci (dávky sociálnej pomoci).
Vplyv jednotlivých subsystémov systému sociálnej ochrany na motiváciu k hľadaniu a udržaniu si zamestnania sa prejavuje ako v priamych väzbách (napr. vplyv úrovne dávok sociálnej pomoci na ochotu nezamestnaných prijať pracovné miesto), tak aj v nepriamych väzbách (napr. rast záujmu o evidenciu v OÚP z dôvodu odvodu štátom poistného na zdravotné, dôchodkové, nemocenské poistenie za nezamestnané osoby). Relatívna autonómnosť týchto subsystémov a nízka úroveň ich adresnosti na strane jednej a ich vzájomná neprepojenosť na strane druhej generuje výrazné demotivačné efekty smerom k pracovnému trhu  a determinuje disfunkčnosť celého systému sociálnej ochrany. Ignorovanie tejto disfunkčnosti môže spôsobiť transformáciu podstaty systému sociálnej ochrany ako ochranného mechanizmu proti sociálnemu vylúčeniu na mechanizmus podporujúci pracovnú demotiváciu a v konečnom dôsledku aj sociálnu exklúziu.
Vzhľadom na túto skutočnosť do riešenia tejto problematiky sa už v roku 2001 zapojil aj Výskumný ústav práce, sociálnych vecí a rodiny v rámci výskumného projektu „Trh práce, systém sociálnej ochrany a životné podmienky obyvateľstva“. Projekt je zameraný na problematiku vzájomnej interakcie systému sociálnej ochrany a trhu práce s osobitným dôrazom na aspekty vplyvu súčasného sociálneho systému na flexibilitu a funkčnosť pracovného trhu.
V záujme komplexného spracovania analytického materiálu (úloha č. 11), vrátane návrhu účinných opatrení na zvýšenie motivačných prvkov k hľadaniu a udržaniu si zamestnania, navrhuje sa zmena termínu predloženia tohto materiálu na rokovanie vlády SR.
Úlohu č. 11 prílohy A uznesenia vlády SR č. 363/2001 navrhujeme zapracovať do Plánu hlavných úloh MPSVR SR na rok 2002. Tento postup umožní aj využitie výstupov uvedeného výskumného projektu pri príprave materiálu na rokovanie vlády SR.	
 úloha č. 14	Predložiť na rokovanie vlády analýzu súčasného stavu v oblasti evidencie nezamestnaných a navrhnúť opatrenia smerujúce k tomu, aby v evidencii nezamestnaných boli len občania, ktorí majú záujem pracovať a nemôžu nájsť pracovné uplatnenie.
	august 2001
MPSVR SR	Úloha je splnená. Analýza je súčasťou predkladaného materiálu.	
Príloha B				
  úloha č. 6	Predložiť na rokovanie vlády návrh novely zákona o zamestnanosti.
	september 2001
MPSVR SR
	V súčasnom období je v legislatívnom procese šesť zákonov, ktoré novelizujú zákon NR SR č. 387/1996 Z. z. o zamestnanosti v znení neskorších predpisov. Ide tu o tri poslanecké návrhy (tlač 992, 1039, 1040), ktoré prešli na 51. schôdzi NR SR do druhého čítania, dva vládne návrhy, ktoré sú na tej istej schôdzi v druhom čítaní (tlač 1029, 1026) a jeden vlády návrh, ktorý je pripravený na predloženie na rokovanie NR SR.
Z uvedených dôvodov je potrebné počkať na schválenie týchto zákonov a analyzovať ich dôsledky na zákon o zamestnanosti a až následne je možné predložiť novelu zákona o zamestnanosti, ktorá je uvedená v Pláne legislatívnych úloh vlády SR na mesiac september 2001.
V tomto zmysle požiadal minister práce, sociálnych vecí a rodiny listom č. 2848/2001 – III/11 z 25. septembra 2001 predsedu vlády SR o súhlas s takýmto postupom.
Žiadosť bola akceptovaná listom podpredsedu vlády SR Ľubomírom Fogaša zo dňa 17. októbra 2001.	
				
Uznesenie vlády SR č. 366/2001				
				
Príloha k uzneseniu				
				
opatrenie
 č. 7	Na elimináciu nelegálnej práce využívať možnosti dané právnymi predpismi na pozastavenie živnosti, zrušenie živnostenského oprávnenia a zrušenie spoločnosti s ručením obmedzeným namiesto finančných sankcií. Prijať opatrenia, aby spoločnosti, ktoré porušujú právne predpisy súvisiace s podnikaním nemali možnosť získať opäť oprávnenie na podnikanie.
	25. apríl 2001 
NÚP, NIP, Sociálna poisťovňa, zdravotné poisťovne	Z úrovne výkonných orgánov NÚP sú operatívne oznamované príslušným odborom živnostenským a ochrany spotrebiteľa okresných úradov všeobecnej štátnej správy zamestnávateľské subjekty, v ktorých bolo výkonom kontrolnej činnosti zistené porušovanie všeobecne platných právnych predpisov súvisiacich s nelegálnym zamestnávaním . Dovolíme si však  upozorniť na skutočnosť, že prijatie opatrení, aby spoločnosti, ktoré porušujú právne predpisy súvisiace s podnikaním nemali možnosť získať opäť oprávnenie na podnikanie, resp. využívať možnosti dané právnymi predpismi na pozastavenie živnosti, zrušenie živnostenského oprávnenia a zrušenie spoločností s ručením obmedzením namiesto finančných sankcií nespadá do kompetencie NÚP ale do kompetencií MS SR (obchodné registre okresných súdov) a MV SR (odbory živnostenské a ochrany spotrebiteľa okresných úradov všeobecnej štátnej správy).
Z uvedeného dôvodu odporúčame ako zodpovedných v schválených opatreniach zameraných na vyhľadávanie a potieranie nelegálnej práce uznesením vlády SR č. 366 zo dňa 25. apríla 2001, v opatrení č. 7 určiť ako zodpovedných MV SR a MS SR ako spolupracujúcich NÚP, NIP, Sociálnu poisťovňu a zdravotné poisťovne.  	
opatrenie
 č. 8	Posúdiť súvislosti medzi výkonom práce na základe dohôd o vykonaní práce podľa Zákonníka práce, zmlúv podľa Občianskeho zákonníka, alebo bez zmluvného vzťahu medzi osobami blízkymi, prípadne bezodplatnej výpomoci a výkonom nelegálnej práce.
	september 2001
MPSVR SR, MS SR
Spolupráca:
NÚP, NIP	Úloha je splnená. Problematika daných súvislostí bola podrobne posúdená vecne príslušnými a kompetentnými útvarmi v rámci MPSVR SR a tiež v rámci Ministerstva spravodlivosti SR.
Na základe týchto podkladov sa uskutočnilo na Ministerstve spravodlivosti SR dňa 19. septembra 2001 spoločné pracovné stretnutie kompetentných zástupcov MS SR, MPSVR SR a NÚP.
Zo záverov tohto rokovania vyplýva, že v súčasnosti nie je dôvod na legislatívnu zmenu Občianskeho zákonníka a Obchodného zákonníka. Bolo prijaté odporúčanie, aby bola problematika podrobnejšie rozpracovaná a riešená v rámci napĺňania Opatrenia č. 3 bodu 2, t.j. v rámci pripravovaného zákona o nelegálnej práci. Súčasťou prípravy zákona o nelegálnej práci musí byť aj posudzovanie väzby na Občiansky zákonník, Obchodný zákonník a Zákonník práce, a preto v tejto etape sa pristúpi k analyzovaniu konkrétnych ustanovení uvedených právnych noriem.
Vzhľadom na uvedené sa navrhuje úlohu vypustiť z ďalšieho sledovania.

ANALÝZA SÚČASNÉHO STAVU V OBLASTI EVIDENCIE NEZAMESTNANÝCH 
a návrh opatrení smerujúcich k tomu, aby v evidencii nezamestnaných boli len občania, ktorí majú záujem pracovať a nemôžu nájsť pracovné miesto.

Úvod

V evidencii úradov práce SR podľa Zákona NR SR č. 387/1996 Z.z. o zamestnanosti v znení neskorších predpisov by mali byť evidované iba osoby, ktoré môžu a chcú pracovať a zároveň hľadajú zamestnanie. 
V skutočnosti však v evidencii úradov práce zotrváva pomerne vysoké percento osôb, ktoré nemajú záujem o zamestnanie a tiež vysoké percento osôb, ktoré majú minimálne alebo prakticky žiadne predpoklady k uplatneniu sa na trhu práce. 
Tento negatívny jav je dôsledkom tiež toho, že okrem základných služieb, ktoré  poskytuje NÚP - sprostredkovanie vhodného zamestnania a podpora v nezamestnanosti, existujú ďalšie „stimulátory“, ktoré “priťahujú” do evidencie tých, u ktorých nie je prvoradým záujmom nájsť si zamestnanie. Spomedzi viacerých takýchto motivátorov možno uviesť najmä:
•	platenie zdravotného poistenia 
•	podmienka vzniku nároku na poberanie sociálnych dávok 
•	možnosť bezplatného absolvovania rekvalifikačného kurzu
Táto skutočnosť, že v evidencii nie sú iba osoby, ktoré môžu a chcú pracovať a zároveň hľadajú zamestnanie, je pomerne ťažko jednoznačne dokázateľná a to najmä preto, že v mnohých regiónoch je vysoká nezamestnanosť, takže nie je možné prostredníctvom ponuky viacerých voľných pracovných miest zistiť a vylúčiť, či má alebo nemá dotyčná osoba skutočne záujem pracovať.
Tento fakt však nepriamo vyplýva z analýz NÚP na základe tvrdých údajov o evidovaných nezamestnaných a zo sprostredkovateľsko-poradenských skúseností zamestnancov NÚP. Hoci nepriaznivá situácia na trhu práce je podmienená tiež vývojom hospodárstva na Slovensku a disparitami hospodárskej sily jednotlivých regiónov, možno však predpokladať, že i v prípade výrazného zlepšenia situácie na trhu práce v regiónoch s vysokou mierou nezamestnanosti, istá časť evidovaných nezamestnaných by sa ani tak neuplatnila na trhu práce.
Táto časť evidovaných nezamestnaných, ktorej aj tak nie je možné poskytnúť sprostredkovanie vhodného zamestnania, rekvalifikáciu alebo podporu v nezamestnanosti, nepriamo prispieva k oslabovaniu úsilia a kvality sprostredkovateľsko-poradenských služieb a taktiež svojim podielom prispieva k nezáujmu zo strany zamestnávateľov o celú klientelu evidovaných nezamestnaných.
V nasledujúcej časti “analýza evidovaných nezamestnaných” sa pokúšame identifikovať a kvantifikovať vyššie uvedené kategórie klientely evidovaných nezamestnaných, ktorí nemajú záujem pracovať resp. majú minimálne predpoklady k uplatneniu sa na trhu práce. V časti “opatrenia” sa pokúšame navrhnúť opatrenia, smerujúce k tomu, aby v evidencii nezamestnaných boli len občania, ktorí majú záujem pracovať a nemôžu nájsť pracovné miesto.

Analýza súčasného stavu v oblasti evidencie nezamestnaných

Pre analýzu stavu v oblasti evidencie nezamestnaných sme použili klientelu evidovaných nezamestnaných (ďalej len skrátene EN), ktorí boli v evidencii úradov práce k 30.6.2001. 
Keďže predmetom analýzy je identifikovať a kvantifikovať počet EN, ktorí majú minimálne alebo prakticky žiadne predpoklady uplatniť sa na trhu práce, základná štruktúra EN (prílohová tabuľka č. 1) je definovaná tými kritériami, ktoré sú podľa nášho názoru rozhodujúce pre uplatnenie sa evidovaného nezamestnaného na trhu práce. Ide o nasledujúce kritéria:
•	doba evidencie nezamestnaného
•	profesia resp. kvalifikácia (KZAM)
•	vzdelanie
•	vek

Základná štruktúra EN z hľadiska uplatniteľnosti na trhu práce (prílohová tabuľka č. 1) na základe vyššie uvedených kritérií je podrobnejšie rozpracovaná v ďalších prílohových tabuľkách (tabuľka č. 2, 3, 4, 5). 
Z hľadiska triedenia podľa klasifikácie zamestnaní sa klientela EN člení na tri základné skupiny:
•	kategória pomocných a nekvalifikovaných robotníkov (KZAM 9)
•	kategória osôb, ktorá je minimálne 3 roky bez odborno-profesijnej praxe t.j. minimálne tri roky pred zaevidovaním na úrade práce nepracovala (KZAM 0), z nich osobitne je vyčlenená časť absolventi
•	kategória, ktorá pred zaevidovaním na úrade práce pracovala a to v profesii, zaradenej podľa klasifikácie zamestnaní v KZAM1 (Zákonodarcovia, vedúci a riadiaci pracovníci) až KZAM8 (Obsluha strojov a zariadení) (príloh. tabuľka č. 0)

Základný rámec pre identifikáciu skupiny ťažko umiestniteľných EN na trhu práce tvoria evidovaní nezamestnaní s dobou evidencie nad 2 roky (146 tisíc, 29% podiel na celkovom počte EN).

Nemožno samozrejme prehlásiť o celej skupine  týchto evidovaných nezamestnaných, že sú to osoby neuplatniteľné na trhu práce. Možno však predpokladať, že napríklad evidovaní nezamestnaní s dobou evidencie nad 2 roky, najmä so základným vzdelaním, klasifikovaní ako pomocní a nekvalifikovaní robotníci alebo ako osoby minimálne už 5 rokov nepracujúce sa pravdepodobne na trhu práce už neuplatnia alebo nemajú vôbec záujem pracovať a to ani v ideálnych hospodárskych podmienkach. 

Nasledovný prehľad uvádza počty týchto ťažko umiestniteľných EN resp. EN, ktorí pravdepodobne nemajú záujem pracovať:

Kategórie EN, o ktorých možno s vysokou pravdepodobnosťou predpokladať, že sa neuplatnia na trhu práce alebo nemajú záujem pracovať	Počet EN	
A. evidovaní nezamestnaní so základným vzdelaním alebo bez vzdelania, s dobou evidencie nad 2 roky, ktorí nepracovali minimálne 5 rokov prípadne nikdy	34.000	
B. pomocní a nekvalifikovaní robotníci so základným vzdelaním alebo bez vzdelania s dobou evidencie nad 2 roky	28.000	
C. evidovaní nezamestnaní s učňovským vzdelaním, s dobou evidencie nad 2 roky, ktorí nepracovali minimálne 5 rokov prípadne nikdy	13.000	
D. pomocní a nekvalifikovaní robotníci s učňovským vzdelaním, s dobou evidencie nad 2 roky	10.000	
E. evidovaní nezamestnaní s kvalifikáciou (KZAM 1 až 8) so základným vzdelaním alebo bez vzdelania, s dobou evidencie nad 2 roky	3.000	
F. evidovaní nezamestnaní s kvalifikáciou (KZAM 1 až 8) s učňovským vzdelaním, s dobou evidencie nad 2 roky	3.000	
SPOLU:	91.000	

Návrh opatrení smerujúcich k tomu, aby v evidencii nezamestnaných boli len občania, ktorí majú záujem pracovať a nemôžu nájsť pracovné miesto

1.	prehĺbiť kategorizáciu klientely evidovaných nezamestnaných z hľadiska uplatniteľnosti na trhu práce zaradením kategorizácie klientely EN do priorít trhu práce pre rok 2002 a to na základe:
•	individuálnych akčných plánov 
•	špecializovaných programov pre vybrané kategórie EN
•	  diferencovaného prístupu práce k jednotlivým kategóriam klientely EN 
    Termín: priebežne od 31.3.2002 s polročným vyhodnocovaním

2.	na výkon základnej vojenskej služby (civilnej služby) prednostne povolávať brancov z evidencie nezamestnaných namiesto tých brancov, ktorí sú zamestnaní
     Termín: od 1.1.2002

3.	zabezpečiť informačnú prepojenosť medzi obecnými úradmi, úradmi práce a štátnou správou – odbormi sociálnych vecí pri sociálnych transferoch 
     Termín: vypracovanie projektového návrhu do 30.3.2002

Príloha 1

Zdôvodnenie formy a obsahu predkladaného odpočtu k 30. septembru 2001

Zo záverov rokovania Porady ekonomických ministrov dňa 17. septembra 2001 a 29. októbra 2001 vyplýva aj určitá nespokojnosť s formou a obsahom pravidelne mesačne predkladaných odpočtov plnenia úloh uznesení vlády SR č. 363/2001 a č. 366/2001.

Z dôvodu prehľadnosti bola zvolená tabuľková forma odpočtu aktualizovaná kumulatívnym spôsobom. Vláda SR v priebehu doterajšieho prerokúvania odpočtov túto formu akceptovala. Vzhľadom na to, že splatnosť všetkých úloh uznesení vlády SR č. 363/2001 a č. 366/2001 končí 31. decembra 2001, odporúčame aj nasledujúce hodnotenia za mesiace november a december 2001 vykonať touto formou.

Je pochopiteľné, že v stručnom odpočte konkrétnych termínovaných úloh uznesení vlády SR k určitému termínu nie je možné prezentovať aj účinnosť prijatých opatrení, ktoré sa už realizujú v praxi.

Nepovažujeme za správne spájať hodnotiace správy o účinnosti prijatých a realizovaných opatrení, resp. výsledkov a efektívnosti kontroly nelegálnej práce s predkladaným odpočtom.

Aktivity zamerané na vyhľadávanie a potieranie nelegálnej práce sú pomerne široké a ich hodnotenie presahuje rámec rozsahu odpočtu plnenia úloh uznesení. Z toho dôvodu navrhujeme riešiť informovanie príslušných orgánov s hodnoteniami výsledkov a efektívnosti realizovaných opatrení v tejto oblasti v inom režime.

Nadväzne na záznam z rokovania Porady ekonomických ministrov vlády SR zo dňa 29. októbra 2001 navrhujeme doplniť návrh uznesenia vlády SR k predkladanému odpočtu o úlohu pre ministra práce, sociálnych vecí a rodiny SR v spolupráci so signatármi „Dohody o spolupráci pri koordinácii a výkone kontroly nelegálnej práce“ predložiť na rokovanie Porady ekonomických ministrov „Vyhodnotenie výsledkov kontrolnej činnosti za obdobie máj 2000 – apríl 2001 realizovanej na základe Dohody o spolupráci pri koordinácii a výkone kontroly nelegálnej práce“ doplnené o aktualizované informácie za obdobie od mája 2001 v termíne do konca novembra 2001.

Pre budúcnosť je možné predkladať do príslušných orgánov informatívne hodnotiace správy zamerané na vyhľadávanie a potieranie nelegálnej práce v polročných intervaloch. Tento návrh je doplnený do predkladaného návrhu uznesenia.

									Bratislava 15. mája 2001
									Číslo: 1479/2001 – III/11

Vážený pán minister,

	uznesením vlády SR č. 363 zo dňa 25. apríla 2001 mi bolo uložené, aby som v spolupráci s ministrom vnútra SR, ministrom výstavby a regionálneho rozvoja a predsedom Združenia miest a obcí Slovenska vypracoval v septembri 2001 a predložil na rokovanie vlády SR „Analýzu možnosti využitia samospráv pri obmedzovaní deformácií trhu práce“.

	V snahe zabezpečiť splnenie tejto úlohy Vás prosím o predloženie námetov a návrhov nástrojov na zapojenie samospráv do starostlivosti o pracovné uplatnenie obyvateľov ich miest a obcí, vrátane návrhov na možnosti financovania aktivít s tým spojených.

	Vzhľadom na to, že Vami predložené námety a návrhy nástrojov predpokladám prerokovať na našom spoločnom stretnutí v polovici júna t.r., prosím o ich predloženie do 5. júna 2001.

	S pozdravom

Vážený pán
István  H a r n a
minister výstavby 
a regionálneho rozvoja
Slovenskej republiky
B r a t i s l a v a

									Bratislava 15. mája 2001
									Číslo: 1479/2001 – III/11

Vážený pán štátny tajomník,

	uznesením vlády SR č. 363 zo dňa 25. apríla 2001 mi bolo uložené, aby som v spolupráci s ministrom vnútra SR, ministrom výstavby a regionálneho rozvoja a predsedom Združenia miest a obcí Slovenska vypracoval v septembri 2001 a predložil na rokovanie vlády SR „Analýzu možnosti využitia samospráv pri obmedzovaní deformácií trhu práce“.

	V snahe zabezpečiť splnenie tejto úlohy Vás prosím o predloženie námetov a návrhov nástrojov na zapojenie samospráv do starostlivosti o pracovné uplatnenie obyvateľov ich miest a obcí, vrátane návrhov na možnosti financovania aktivít s tým spojených.

	Vzhľadom na to, že Vami predložené námety a návrhy nástrojov predpokladám prerokovať na našom spoločnom stretnutí v polovici júna t.r., prosím o ich predloženie do 5. júna 2001.

	S pozdravom

Vážený pán
Ivan  B u d i a k
štátny tajomník Ministerstva vnútra
Slovenskej republiky
B r a t i s l a v a

									Bratislava 15. mája 2001
									Číslo: 1479/2001 – III/11

Vážený pán predseda,

	uznesením vlády SR č. 363 zo dňa 25. apríla 2001 mi bolo uložené, aby som v spolupráci s ministrom vnútra SR, ministrom výstavby a regionálneho rozvoja a predsedom Združenia miest a obcí Slovenska vypracoval v septembri 2001 a predložil na rokovanie vlády SR „Analýzu možnosti využitia samospráv pri obmedzovaní deformácií trhu práce“.

	V snahe zabezpečiť splnenie tejto úlohy Vás prosím o predloženie námetov a návrhov nástrojov na zapojenie samospráv do starostlivosti o pracovné uplatnenie obyvateľov ich miest a obcí, vrátane návrhov na možnosti financovania aktivít s tým spojených.

	Vzhľadom na to, že Vami predložené námety a návrhy nástrojov predpokladám prerokovať na našom spoločnom stretnutí v polovici júna t.r., prosím o ich predloženie do 5. júna 2001.

	S pozdravom

Vážený pán
Michal  S ý k o r a
predseda Združenia miest
a obcí Slovenska
B r a t i s l a v a

									Bratislava 15. mája 2001
									Číslo: 1479/2001 – III/11

Vážený pán prezident,

	uznesením vlády SR č. 363 zo dňa 25. apríla 2001 mi bolo uložené, aby som v spolupráci s ministrom vnútra SR, ministrom výstavby a regionálneho rozvoja a predsedom Združenia miest a obcí Slovenska vypracoval v septembri 2001 a predložil na rokovanie vlády SR „Analýzu možnosti využitia samospráv pri obmedzovaní deformácií trhu práce“.

	V snahe zabezpečiť splnenie tejto úlohy Vás prosím o predloženie námetov a návrhov nástrojov na zapojenie samospráv do starostlivosti o pracovné uplatnenie obyvateľov ich miest a obcí, vrátane návrhov na možnosti financovania aktivít s tým spojených.

	Vzhľadom na to, že Vami predložené námety a návrhy nástrojov predpokladám prerokovať na našom spoločnom stretnutí v polovici júna t.r., prosím o ich predloženie do 5. júna 2001.

	S pozdravom

Vážený pán
Jozef  M o r a v č í k
prezident Únie 
miest Slovenska
B r a t i s l a v a